CELEX: 62008CN0226
Language: mt
Date: 2008-05-26 00:00:00
Title: Kawża C-226/08: Talba għal deċiżjoni preliminari magħmula mill-Verwaltungsgericht Oldenburg fis- 26 ta' Mejju 2008 — Stadt Papenburg vs Il-Bundesrepublik Deutschland

15.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 209/24
            
         Talba għal deċiżjoni preliminari magħmula mill-Verwaltungsgericht Oldenburg fis-26 ta' Mejju 2008 — Stadt Papenburg vs Il-Bundesrepublik Deutschland
   (Kawża C-226/08)
   (2008/C 209/36)
   Lingwa tal-kawża: Il-Ġermaniż
   Qorti tar-rinviju
   Verwaltungsgericht Oldenburg.
   Partijiet fil-kawża prinċipali
   
      Rikorrent: Stadt Papenburg
   
      Konvenuta: Il-Bundesrepublik Deutschland.
   Domandi preliminari
   
               1)
            
            
               L-ewwel subparagrafu ta' l-Artikolu 4(2) tad-Direttiva tal-Kunsill 92/43/KEE tal-21 ta' Mejju 1992 dwar il-konservazzjoni ta' l-habitat naturali u tal-fawna u l-flora selvaġġa (1) jawtorizza lil Stat Membru jirrifjuta, għal motivi għajr motivi ta' ħarsien ta' l-ambjent, milli japprova l-abbozz ta' lista ta' siti ta' importanza għall-Komunità mħejija mill-Kummissjoni f'dak li jikkonċerna sit wieħed jew iktar?
            
         
               2)
            
            
               F'każ ta' risposta affermattiva għall-ewwel domanda: l-interessi ta' muniċipalitajiet u assoċjazzjonijiet ta' muniċipalitajiet, b'mod partikolari l-pjanijiet u l-proġetti ta' pjanijiet tagħhom u interessi oħra relatati ma' l-iżvilupp ulterjuri tas-sit tagħhom, huma inklużi fost dawn il-motivi?
            
         
               3)
            
            
               F'każ ta' risposta affermattiva għall-ewwel u għat-tieni domanda: it-tielet premessa jew l-Artikolu 2(3) tad-Direttiva 92/43/KEE jew dispożizzjonijiet oħra tad-dritt Komunitarju jeżiġu ukoll li l-Istati Membri u l-Kummissjoni jieħdu in kunsiderazzjoni tali motivi fl-approvazzjoni u fit-tħejija tal-lista ta' siti ta' importanza għall-Komunità.
            
         
               4)
            
            
               F'każ ta' risposta affermattiva għat-tielet domanda: muniċipalità affettwata mill-inklużjoni ta' sit partikolari fil-lista tista' issostni fid-dritt, billi tibbaża ruħha fuq id-dritt Komunitarju, wara l-adozzjoni definittiva tal-lista, li tali lista hija kuntrarja għad-dritt Komunitarju għaliex l-interessi tagħha ma ttieħdux in kunsiderazzjoni jew ma ġewx ikkunsidrati biżżejjed?
            
         
               5)
            
            
               Ix-xogħolijiet ta' manutenzjoni kontinwati mwettqa fil-kanal navigabbli ta' estwarji li diġà kienu ġew approvati definittivament taħt id-dritt nazzjonali qabel l-iskadenza tat-terminu ta' traspożizzjoni tad-Direttiva 92/43 għandhom jiġu suġġetti għal evalwazzjoni xierqa ta' l-implikazzjonijiet tagħhom għas-sit skond l-Artikolu 6(3) u (4) ta' l-imsemmija direttiva f'każ li dawn ix-xogħolijiet jitkomplew wara l-inklużjoni tas-sit fil-lista ta' siti ta' importanza għall-Komunità.
            
         
      (1)  ĠU L 206, p. 7.